સ્થાનિક માછીમારોને પણ બચાવ કામગીરીમાં સામેલ કરાયા હતા. દરેક વ્હેલ ૧થી દોઢ ટન વજનની અને ૮થી ૧૦ ફૂટ લાંબી હતી. આ માછલીઓ ઓટ દરમ્યાન દરિયાકિનારે તણાઈ આવી હતી અને ભરતીને લીધે ઊંડા સમુદ્રમાં પાછી જઈ શકી નહોતી. બચાવ કામગીરીમાં ૧૦ માછીમારી બોટ અને એક યાંત્રિક બોટને કામે લગાડવામાં આવી હતી. તે એક ફેરામાં એક વ્હેલને ઊંડા દરિયામાં પાછી નાખી આવતી હતી. તુતિકોરીન જિલ્લા કલેક્ટર એમ રવિકુમારે દરિયાકિનારાની મુલાકાત લીધી હતી. તેમણે જણાવ્યું હતું કે આટલી મોટી સંખ્યામાં વ્હેલ માછલીઓ કિનારે કયા કારણથી આવી ગઈ તેની અધિકારીઓ તપાસ કરી રહ્યા છે.